Tatmadaw

Tatmadaw (burmesisk: တပ်မတော်) er det offisielle navnet på Myanmars militærvesen. Det består av tre forsvarsgrener (hær, marine og luftvåpen), samt hjelpefunksjoner som politiet og Folkets Militsenheter (People's Militia Units). 

Tatmadaw er underlagt Forsvarsdepartementet i Myanmar. For budsjettåret 2019-20 budsjetterte Myanmar med å bruke 3385 milliarder myanmarsk kyat på militæret, som tilsvarer 2,44 milliarder amerikanske dollar. Dette utgjør ca. 9,6% av statsbudsjettet.

25% av setene i parlamentet er forbeholdt representanter fra Tatmadaw, både i overhuset og underhuset. Ved valget i 2020 fikk de 56 av 224 seter i overhuset (House of Nationalities - Amyotha Hluttaw), og 110 av 440 seter i underhuset (House of Representatives - Pyithu Hluttaw). 

Den 1. februar 2021 gjennomførte Tatmadaw et militærkupp, der de arresterte regjeringsleder Aung San Suu Kyi, president Win Myint og flere andre ledere av regjeringspartiet, og innsatte general Min Aung Hlaing som landets leder.

Referanser 

Myanmar
Militærvesen etter land